"Citiți scrierea excelentă a fostului viceprimar în echipa mea, Dan Diaconu și minunați-vă, încă o dată, ce calamitate înseamnă Dominic Samuel Fritz, pentru orașul nostru", spune Nicolae Robu, pe pagina sa de facebook.
Iar realitatea este cruntă. Grădina de Vară a Filarmonicii Banatul din Timișoara a ajuns o ghenă de gunoi.
"Înainte. Era o seara de vară a anului 2014. 1500 de oameni au venit să privească, să danseze și să se bucure de redeschiderea Grădinii de Vară a Filarmonicii, după 25 de ani de dezastru.
O explozie reală de bucurie și mulțumire. Pentru o lungă perioadă, apoi, aici, au răsunat acorduri muzicale, s-au proiectat filme, s-a cântat, s-a dansat, s-a zâmbit.
Am pornit apoi proiectarea pentru noua față a Grădinii de vară. Un proiect spectaculos, o redefinire a Grădinii, cu acoperiș retractabil, un spațiu cultural de secol XXI, dar care să păstreze frumusețea nopților de vară din memoria timișorenilor.
Am introdus obiectivul spre finanțare Guvernului României prin ordonanța cu referire la Capitala Europeana a Culturii.
Înapoi. Apoi au venit cei ce iubesc Timișoara de pa mash-uri și panouri. Au iubit-o până în punctul pe care îl vedeți în poze si mai sunt multe altele, asemenea. Ce să faci, n-ai ce să faci. Grădina de vară "de la Capitol" e o ghenă. Locul pașilor de vals, a acordurilor orchestrei sau a proiecțiilor a fost luat de mormane de gunoaie, buruieni, scaune degradate și clădiri cu tencuiala scorojită".
Să-ți fie rușine, om fără scrupule, ratat în propria-ți țară, mincinos la nivel patologic, Dominic Samuel Fritz!", este mesajul lui Robu.